Islandi suurima liustiku all paiknev Grímsvötni vulkaani purske tõttu tekkinud tuhapilv võib jõuda teisipäevaks, 24. maiks Shotimaa, Hispaania ja Prantsusmaa õhuruumi.  Islandi Metereoloogiajaame meteroloogide sõnul ei ole tõenäoline Eyjafjallajokull tuhapurskega sarnase olukorra kordumine, siiski ei ole välistatud tõrked lennuliikluses.    Juhised reisitõrkekindlustuse ostmisel ning reisitõrkekahjudest teavitamiseks:  ERGO soovib juhtida klientide tähelepanu  asjaolule, et ERGO reisitõrkekindlustuse kaitse kehtib vaid ettenägematute ja ootamatute sündmuste tagajärjel tekkinud kahjude korral. ERGO hüvitab vaid need kahjud, mille põhjus ilmnes peale kindlustuslepingu sõlmimist. Seega, kui reisitõrkekindlustuse ostmisel on teada, et reisija ümberistumis- või sihtkohas on lennuväli suletud, ei korva reisitõrkekindlustus sellega seotud täiendavaid kulusid.    Samas hüvitab ERGO reisitõrkekahjud siis, kui reisitõrkekindlustus ostetakse koos reisi- või  lennupiletitega. Samuti hüvitab ERGO kahju nendel, kes on juba varem ostnud reisitõrkekindlustuse ning viibivad praegu välismaal piirkonnas, kus lennujaam on suletud.     Info klientidele, kes viibivad välismaal  -  ERGO reisitõrkekindlustus korvab reisil kasutamata jäänud teenustele tehtud kulutused või lendude muudatustest tingitud lisakulud, mida ei kompenseeri lennu- ja reisifirmad. Kõikidel klientidel soovitame asenduslendude broneerimiseks või  piletiraha hüvitamiseks viivitamatult ühendust võtta oma reisikorraldaja või otse lennufirmaga.  - ERGO reisitõrkekindlustusega hüvitatakse juhtumid, kui klient on juba läinud reisile ja tal on koos reisiga ostetud ka ERGO reisitõrkekindlustus.  - Kõikide välismaal viibivate ERGO reisikindlustuse klientide poliiside kehtivus pikeneb automaatselt 48 tundi. Pärast seda soovitame kõikidel klientidel pikendada ise kindlustusperioodi, et tagada igakülgne kindlustuskaitse järgmiste võimalike juhtumite puhul.  Kindlustusperioodi pikendamiseks palume ühendust võtta info@ergo.ee või telefonil 610 6500.  - Välismaal olles palume pöörduda esmase info saamiseks oma reisikorraldaja või lennufirma poole. Tasub proovida vähendada võimalikke kulusid ja leppetrahve, tühistades ja muutes oma pileteid ja broneeringuid. Võimaluse korral paluge reisiga seotud muudatuste hilisemaks tõendamiseks reisikorraldajalt või transpordiettevõttelt kirjalik tõend või pildistage lennuaegade tablood,  kus on näha Teie lennu nimetus, number ja staatus.  - Vastavalt Euroopa Liidu Komisjoni seisukohale on lennufirmadel jätkuvalt kohustus pakkuda ärajäänud või edasilükatud lendude puhul reisijatele nii majutust kui ka ooteajaga võrdelist piisavat toitlustust. Kui otsustate pakutud majutusest ja/või transpordist loobuda, tuleb transpordiettevõtet sellest kohe teavitada. Loobumisotsus peab olema mõistlik ja põhjendatud, vastasel juhul on kindlustusandjal õigus kahjuhüvitist vähendada või maksmisest  keelduda. Palume alles hoida kõik olemasolevad sõidupiletid, lisakulutusi tõendavad dokumendid ja tšekid.  - Eestisse naasmise järel palume pöörduda ERGO kahjukäsitlusse, esitades dokumentaalselt tõendatud kulutused, mida ei korva lennu- või reisifirma. Hüvitatakse mõistlikud ja põhjendatud kulud vastavalt kindlustuslepingus märgitud reisitõrke hüvitispiirile.  -Juhul, kui vajate välismaal olles täiendavaid nõuandeid või vajate abi koju naasmise korraldamisel, palun pöörduge ERGO Reisiabi poole 633-ERGO  (+372 633 3746).